open-index/open-wikipedia-markdown huggingface dataset:
Ontbinding

**Ontbinding** is die proses waardeur dooie organiese stowwe afgebreek word in eenvoudiger organiese of anorganiese materiaal soos koolstofdioksied, water, eenvoudige suikers en minerale soute. Die proses is deel van die voedingsiklus en is noodsaaklik vir die herwinning van die eindige materie wat fisiese ruimte in die biosfeer beslaan. Liggame van lewende organismes begin kort na die dood ontbind. Alhoewel geen twee organismes op dieselfde manier ontbind nie, ondergaan hulle almal dieselfde opeenvolgende stadiums van ontbinding. Ontbinding kan 'n geleidelike proses wees vir organismes wat langdurige periodes van dormansie het.

'n Mens kan abiotiese ontbinding van biotiese ontbinding onderskei. Eersgenoemde beteken "die degradasie van 'n stof deur chemiese of fisiese prosesse", bv. hidrolise. Laasgenoemde beteken "die metaboliese afbreek van materiale in eenvoudiger komponente deur lewende organismes", tipies deur mikroörganismes.

Diere soos erdwurms help om organiese materiale op en in die grond deur hul aktiwiteite te ontbind. Organismes wat dit doen staan bekend as ontbinders of detritivore.

Die wetenskap wat ontbinding bestudeer, word oor die algemeen tafonomie genoem, van die Griekse woord taphos, wat graf beteken.

## Verwysings
Kaiings

duimnael|Varkvleis-kaiings
**Kaiing** (meervoud: **Kaiings**) is die vaste materiaal wat oorbly nadat diervet en vel verwerk is om lard, talg, of schmaltz te produseer, of as gevolg van uitgebraaide vleis. Dit word dikwels as 'n peuselhappie geëet of in dierevoer verwerk. Dit word ook in kookkuns gebruik.

Kraakvleis word meestal van varkvleis, gansvleis en hoendervleis gemaak, maar word ook van ander pluimvee en van en van beesvleis, lam en skaapvleis gemaak.

## Verwysings
Erasmuskasteel

**Die Erasmuskasteel**, ook lank bekend as ***Die Spookhuis***, is 'n imposante herehuis wat in die voorstad Erasmuskloof van Pretoria, Suid-Afrika, geleë is. Die huis is oorspronklik deur **George Dean Erasmus** besit en is 'n unieke landmerk in die stad en gerugte van spoke en bonatuurlike ontmoetings in en om die woning is volop. Alhoewel die huis en sy terrein privaat besit word deur Krygkor, vind openbare toere en kulturele byeenkomste op die perseel plaas. Volgens die gerugte van paranormale aktiwiteite word daar glo verligte vensters in die onbewoonde herehuis waargeneem, ontmoetings met Dean Erasmus, en die hoor van 'n ontstellende gekreun in die nag. 

## 19de en 20ste eeue 
Die herehuis se konstruksie het in 1892 begin en is in 1903 voltooi. Vroeg in die 20ste eeu het die huis egter in ruïne verval. In die laat 1960's was die Erasmus-erfgename verplig om die plaas Garsfontein aan die Pretoria Munisipaliteit  te verkoop namate die ontwikkeling van nuwe snelweë oos van die stad gevolg het. Hierdie planne het deur die mat geval en in 1975 het Krygkor die eiendom verkry vir die ontwikkeling van hul nuwe hoofkwartier. 

In 1975 het Krygkor (amptelik *Armscor*) se raad met Billy Nel, bygestaan deur Dr. Elise Labuschagne, Hannes Meiring en Anton Janson, opdrag gegee om die herehuis tot sy oorspronklike vorm te restoureer. Die twee oorspronklike plaashuise op die plaas is nader aan die herehuis geskuif om ruimte te maak vir die bou van Krygkor se nuwe imposante hoofkwartier. Die plaashuise was klip vir klip gesloop en toe nader aan die herehuis herbou. Die Erasmus-familiebegraafplaas, wat erg gevandaliseer was, is na die oorspronklike beeskraalgebied verskuif. In 1989 is die konstruksiefirma AJ Konstruksie (Edms) Bpk gekontrakteer om die herehuis te restoureer na sy oorspronklike kondisie.

## 21ste eeu 
Uit die herehuis spruit konstant nuwe en opwindende verhale en gerugte en bly tot vandag toe gewild onder spookjagters en historiese verenigings.

## Historiese belangrikheid 
In 'n grot op die eiendom is verskeie pre-koloniale artefakte ontdek. Die belangrikste hiervan was San- artefakte wat dateer is as meer as 150 000 jaar gelede, turkoois krale waarvan die oorsprong gedateer is na die tyd van die handelaars van antieke Fenisië. Die terrein bevat ook 'n bewaarde huis uit die vroeë Voortrekker-tydperk met 'n histories kenmerkende beesmisvloer. 

## Sien ook 
* Spook
* Lys van Kastele en Vestingwerke in Suid-Afrika

## Verwysings 
## Eksterne skakels
Wasgoedmandjie

duimnael|'n Wasgoedmandjie
'n **Wasgoedmandjie** is 'n houer wat gebruik word om skoon of vuil klere in te stoor, vir berging voor was en droog, of vir die vervoer van skoon of gestrykte klere. Dit kan ook die houer wees waarin skoon of gestrykte wasgoed vervoer word.  Dit word gebruik om skoon en vuil wasgoed bymekaar en georganiseerd te hou, en kan verhoed dat klere verlore of deurmekaar raak. Wasgoedmandjies word dikwels in 'n badkamer of waskamer as 'n meubelstuk in 'n huis geplaas, terwyl **wasgoedsakke** soms gebruik word om vuil wasgoed apart te hou terwyl iemand reis.

Verskillende houers kan gebruik word om die wasgoed volgens hulle beoogde wasprogramme te sorteer, en wanneer 'n wasgoedmandjie vol is, kan dit aandui dat dit tyd is om die wasgoed te was. 

Dit word aanbeveel om vuil wasgoed wat deur siek mense gebruik word, te skei van vuil wasgoed wat deur gesonde mense gebruik word, veral as die klere teen minder as 60 grade Celsius gewas gaan word.

Histories was vuil wasgoed soms iets wat mense onder trappe, toonbanke, ens. probeer wegsteek het.

## Samestelling 
Die meeste wasgoedmandjies is so ontwerp dat lug kan sirkuleer, sodat enige vog uit die wasgoed kan ontsnap.

## Materiaal 
Wasgoedmandjies kan van verskillende materiale gemaak word:

* Plastiek
* Hout
* Metaal
* Tou

## Verwysings
Herta Müller

duimnael
**Herta Müller** (gebore 17 Augustus 1953) is 'n Roemeens-Duitse romanskrywer, digter, essayis en ontvanger van die Nobelprys vir Letterkunde in 2009. Sy is gebore in Nițchidorf (Duits: *Niczkydorf*; Hongaars: *Niczkyfalva*), Timiș-distrik in Roemenië; haar moedertale is Duits en Roemeens. Sedert die vroeë 1990's is sy internasionaal gevestig, en haar werke is in meer as twintig tale vertaal.

## Bronnelys
## Further reading 
* Bettina Brandt and Valentina Glajar (Eds.), *Herta Müller. Politics and aesthetics*. University of Nebraska Press, Lincoln 2013. . pdf (excerpt)
* Nina Brodbeck, *Schreckensbilder*, Marburg 2000.
* Thomas Daum (ed.), *Herta Müller*, Frankfurt am Main 2003.
* Norbert Otto Eke (ed.), *Die erfundene Wahrnehmung*, Paderborn 1991.
* Valentina Glajar, "The Discourse of Discontent: Politics and Dictatorship in Hert Müller's *Herztier*." *The German Legacy in East Central Europe. As Recorded in Recent German Language Literature* Ed. Valentina Glajar. Camden House, Rochester NY 2004. 115–160.
* Valentina Glajar, "Banat-Swabian, Romanian, and German: Conflicting Identities in Herta Muller's *Herztier*." *Monatshefte* 89.4 (Winter 1997): 521–540.
* Maria S. Grewe, "Imagining the East: Some Thoughts on Contemporary Minority Literature in Germany and Exoticist Discourse in Literary Criticism." *Germany and the Imagined East*. Ed. Lee Roberts. Cambridge, 2005.
* Maria S. Grewe, *Estranging Poetic: On the Poetic of the Foreign in Select Works by Herta Müller and Yoko Tawada*, New York: Columbia UP, 2009.
* Brigid Haines, '"The Unforgettable Forgotten": The Traces of Trauma in Herta Müller's *Reisende auf einem Bein*, *German Life and Letters*, 55.3 (2002), 266–281.
* Brigid Haines and Margaret Littler, ''Contemporary German Women's Writing: Changing the Subject*, Oxford: Oxford University Press, 2004.
* Brigid Haines (ed.), *Herta Müller*. Cardiff 1998.
* Martin A. Hainz, "Den eigenen Augen blind vertrauen? Über Rumänien." *Der Hammer – Die Zeitung der Alte Schmiede (Wene)* 2 (November 2004): 5–6.
* Herta Haupt-Cucuiu: *Eine Poesie der Sinne* [A Poetry of the Senses], Paderborn, 1996.
* Ralph Köhnen (ed.), *Der Druck der Erfahrung treibt die Sprache in die Dichtung: Bildlickeit in Texten Herta Müllers*, Frankfurt am Main: Peter Lang, 1997.
** 
* Lyn Marven, *Body and Narrative in Contemporary Literatures in German: Herta Müller, Libuse Moníková, Kerstin Hensel*. Oxford: Oxford University Press, 2005.
* Grazziella Predoiu, *Faszination und Provokation bei Herta Müller*, Frankfurt am Main, 2000.
* Diana Schuster, *Die Banater Autorengruppe: Selbstdarstellung und Rezeption in Rumänien und Deutschland*. Konstanz: Hartung-Gorre-Verlag, 2004.
* Carmen Wagner, *Sprache und Identität''. Oldenburg, 2002.

## Eksterne skakels
Ruitersbos

**Ruitersbos** is ’n nedersetting in die Wes-Kaap, Suid-Afrika. Ruitersbos is deel van die Mosselbaai Plaaslike Munisipaliteit. Dit is Noord van Hartenbos gelee, in die rigting van Oudtshoorn, net anderkant Brandwacht. 

### Bevolking 
Volgens die sensus van 2011, was die bevolking van Ruitersbos 451 mense. Daar is nie inligting beskikbaar vir Ruitersbos uit die resultate van die 2022 sensus nie.

## Verwysings
Sigh-&-Hide

**Sigh-&-Hide** is 'n Suid-Afrikaanse musiekkunstenaar wat in 2020 sy eerste album, The Virus, vrygestel het. Die musiekstyl is hoofsaaklik instrumenteel met invloede van *post-rock- en* elektroniese dansmusiek (EDM).

## Verwysings
Afrikaanse volksliedere

duimnael|Die bekende Afrikaanse volksliedjie, Sarie Marais
**Afrikaans** as 'n Suid-Afrikaanse taal is baie ryk aan geskiedenis. Die volksliedere wat oor die jare ontwikkel het speel 'n groot rol in hierdie geskiedenis en die groei van die taal vanaf 'n kombuistaal na 'n amptelike erkende taal van Suid-Afrika. Die oorsprong van Afrikaanse volksliedere kan teruggevoer word na die vroeë Duitse setlaars wat hul taal en musikale tradisies saamgebring het.

#### Verskillende liedjies 
**Daar** is talle volksliedjies wat vanuit die Afrikaanse taal bestaan het. Voorbeelde van sulke bekende liedjies is:

* Siembamba
* Daar kom die Alibama 
* Blommetjie gedenk aan my
* Môre oompie, môre tannie

Al hierdie liedjies en vele meer het elk hul eie unieke betekenis, wat hul bydrae tot die Afrikaanse taal gemaak het. 

## Verwysings
Lys van Suid-Afrikaanse TikTok-beïnvloeders

duimnael|TikTok is een van Suid-Afrika se mees gebruikte sosialemediaplatforms

TikTok het die afgelope paar jaar 'n ongeëwenaarde opkoms in Suid-Afrika beleef en uitgegroei tot een van die vinnigste groeiende sosialemediaplatforms in die land, met meer as ses miljoen aktiewe gebruikers. Volgens Ornico se SA Sosiale Media Landskap en *World Wide* Worx se 2025 SA Sosialemedialandskapverslag, het TikTok se verbruikersgetalle die hoogte ingeskiet. Die platform het Facebook verbygegaan as die mees gebruikte sosialemediaplatform onder die Suid-Afrikaanse jeug. 

Hierdie platform het 'n nuwe generasie beïnvloeders voortgebring wat met hul kreatiewe, boeiende en kultureel ryk inhoud 'n beduidende impak maak, beide plaaslik en internasionaal. **Suid-Afrikaanse TikTok-beïnvloeders** dek 'n wye verskeidenheid nisse, insluitend dans, komedie, lewenstyl, mode, musiek en opvoeding, en gebruik hul platforms om neigings te stel, handelsmerke te bevorder en kulturele narratiewe te versterk. Van kulkunstenaars en dansers tot komediante en lewenstylskeppers, hierdie individue vorm nie net plaaslike neigings nie, maar dra ook by tot die globale aantrekkingskrag van Suid-Afrikaanse inhoud op TikTok.

## Suid-Afrika se top  beïnvloeders 
# Princess Sachiko: 19 miljoen volgelinge
# Wian van den Berg: 16.7 miljoen volgelinge
# Ryan Lombard: 12 miljoen volgelinge
# Jezelle Catherine: 11 miljoen volgelinge
# Shandor Larenty: 9.5 miljoen volgelinge
# Tevin Musara: 9.2 miljoen volgelinge
# Bryan Kazaka: 8.6 miljoen volgelinge
# John-Marc van Wyk: 7.8 milljoen volgelinge
# Noel Deyzel: 7.7 miljoen volgelinge
# Crystal Greeff-Katsini: 7.3 miljoen volgelinge 

## Verwysings
Hansie en Grietjie

duimnael|**Hansie en Grietjie** deur Arthur Rackham.
**Hansie en Grietjie** is 'n klassieke feëverhaal. Dit kom oorspronklik van die Duitse verhaal wat deur die Broers Grimm geskryf is. Dit is 'n verhaal wat gaan oor 'n broer en suster wat deur hulle pa in die woud gelos is omdat hy en sy vrou, die kinders se stiefma, nie genoeg geld het om die twee te voer nie. Hansie en Grietjie verdwaal in die woud en kom af op 'n huis wat van lekkergoed gemaak is. Die huis behoort aan 'n heks wat kinders eet. Die heks probeer vir Hansie en Grietjie eet en gelukkig ontsnap die twee.

## Verwysings
Carl Bosch

duimnael
**Carl Bosch** (27 Augustus 1874 – 26 April 1940) was 'n Duitse chemikus en ingenieur en Nobelpryswenner in Chemie. Hy was 'n pionier op die gebied van hoëdruk-industriële chemie en stigter van IG Farben, op 'n stadium die wêreld se grootste chemiese maatskappy.

Hy het ook die Haber-Bosch-proses ontwikkel, belangrik vir die grootskaalse sintese van kunsmis en plofstof. Daar word beraam dat een derde van die jaarlikse wêreldwye voedselproduksie ammoniak van die Haber-Bosch-proses gebruik, en dat dit byna die helfte van die wêreldbevolking onderhou. Daarbenewens het hy die sogenaamde Bosch-Meiser-proses vir die industriële produksie van ureum mede-ontwikkel.

## Eksterne skakels
Kunsmatige intelligensie en joernalistiek

duimnael|Kunsmatige intelligensie (KI) en generatiewe modelle

**Kunsmatige intelligensie (KI) en joernalistiek** verwys na die gebruik van KI in joernalistiek. Joernaliste en nuuskantore begin toenemend algoritmes en KI-instrumente, soos byvoorbeeld **kletsbotte** soos ChatGPT, aanwend in die skepping, redigering en verspreiding van nuus. Hierdie tegnologieë stel joernaliste in staat om groot hoeveelhede data vinnig te verwerk, patrone te identifiseer en inhoud te genereer, wat die doeltreffendheid en bereik van nuusverslaggewing verbeter. KI word ook gebruik om outomatiese opsomming van artikels te skep, feite te verifieer en selfs gepersonaliseerde nuusvoorsiening aan lesers te bied. Alhoewel KI kragtige moontlikhede bied, bring dit ook uitdagings soos etiese kwessies, die risiko van vooringenome inhoud en die behoefte aan menslike toesig om akkuraatheid en geloofwaardigheid te verseker.

## Geleenthede en bedreidings 
Die gebruik van KI in 'n joernalisiteke konteks bied nuwe geleenthede vir die beoefening van uitnemende joernalistiek, maar behels ook bepaalde bedregings vir die bedryf. Sommige van die geleenthede of voordele wat die gebruik van KI ten opsigte van joernalistieke praktyke bied, behels::

* verhoogde produktiwiteit van joernaliste;
* vinniger spoed in die beskikbaarstelling van nuus;
* verpersoonliking van nuusinhoud vir gebruikers; 
* verbeterde multi-modale inhoud;
* verbeterede data-ontleding; en
* outomatisering van inhoudskepping, -genereging en -verspreiding.

Van die bedreigings of nadele sluit ondermeer in:

* etiese vraagstukke in die gebruik van KI in verskillende joernalistieke praktyke (bv. privaatheidskendings, skepping en verspeiding van waninligting);
* gebrek aan in-diepte ontleding en aanbieding van nuusinhoud;
* die bestaan van betaalmure en beperkte toegang tot beskikbare nuusinhoud; en
* die skepping en verspreiding van sogenaamnde "klikaas".

## Verwysings 
## Bronnelys 
* Groenewald, Y. (2023). KI en kletsbotte, ŉ bedreiging of geleentheid vir joernalistiek? https://akademia.ac.za/ki-kletsbotte-en-joernalistiek/ Besoek op 25 Julie, 2025.
* Biswal, Santosh & Gouda, Nikhil. (2020). Artificial Intelligence in Journalism: A Boon or Bane?. 10.1007/978-981-15-0994-0_10.
The Wonderful Story of Henry Sugar (rolprent)

'''''Roald Dahl's The Wonderful Story of Henry Sugar***, of slegs ***The Wonderful Story of Henry Sugar''''', is 'n Amerikaanse fantasiekortfilm van 2023 wat deur Wes Anderson geskryf, geregisseer en medevervaardig is. Dit is geskoei op die kortverhaal van 1977 "The Wonderful Story of Henry Sugar" deur Roald Dahl. Dit is die tweede rolprentverwerking deur Anderson van 'n Dahl-werk, ná *Fantastic Mr. Fox* (2009). Van die akteurs is Benedict Cumberbatch, Ralph Fiennes, Dev Patel, Ben Kingsley en Richard Ayoade. Die storie gaan oor 'n ryk man wat uitvind van 'n ghoeroe wat kan sien sonder om sy oë te gebruik met behulp van 'n sekere soort joga. Hy bemeester dan die vaardigheid sodat hy kan kroek wanneer hy dobbel.

Die prent is die eerste van 'n vierdelige reeks kortfilms wat verwerk is van Dahl se kortverhale, insluitend "The Swan", "The Rat Catcher" en "Poison". 

*The Wonderful Story of Henry Sugar* se première was op 1&nbsp;September 2023 op die Venesiese Internasionale Rolprentfees. Dit is op 27 September deur Netflix uitgereik.

Die prent het op die 96ste Oscar-toekenningsaand die prys vir beste lewende-aksie-kortfilm gewen.

## Rolverdeling
* Benedict Cumberbatch as Henry Sugar / Max Engelman
* Ralph Fiennes as Roald Dahl / die polisieman
* Dev Patel as dr. Chatterjee / John Winston
* Ben Kingsley as Imdad Khan / die uitdeler
* Richard Ayoade as dr. Marshall / die groot jogi
* David Gant as	'n casinokroepier
* Jarvis Cocker kameerolle as 'n casino-ontvangsklerk en verskeie vriende van Henry Sugar

## Ontvangs
Op Rotten Tomatoes het die prent 'n goedkeuringsyfer van 95%, gebaseer op 87 resensies, met 'n gemiddelde punt van 8,4/10. Die webtuiste se konsensus lui: "Met *The Wonderful Story of Henry Sugar* keer Wes Anderson terug na die wêreld van Roald Dahl – en bewys sy spesifieke styl pas gemaklik by een van die skrywer se mooiste stories." Op Metacritic het die prent 'n gemiddelde syfer van 85 uit 100, gebaseer op 30 resensies, wat dui op 'n "algemeen gunstige" ontvangs.

In die tydskrif *Variety* noem Peter Debruge die prent "heerlik kompak" en voeg by Dahl se kortverhaal "pas goed by Anderson se ingewikkelde benadering". Leslie Felperin van *The Hollywood Reporter* skryf: "*The Wonderful Story of Henry Sugar* is 'n perfek gebalanseerde inkorting." David Ehrlich van IndieWire noem dit "die visueel vernuftigste prent wat Anderson nog gemaak het". Glenn Kenny van RogerEbert.com gee die prent 4 uit 4 sterre.

Die prent het in 2024 die Oscar vir beste lewende-aksie-kortfilm gewen.

## Sien ook
* The Wonderful Story of Henry Sugar and Three More

## Verwysings
## Skakels
* 
*
Beşiktaş JK (sokker)

**Beşiktaş JK** (Turkse uitspraak: [beˈʃiktaʃ]), afgekort as **BJK**, is die sokkerafdeling van die Turkse professionele sportklub Beşiktaş Jimnastik Kulübü, wat in 1903 gestig is en in die Beşiktaş-distrik van Istanboel gebaseer is. Die klub se sokkerspan is een van die "Groot Drie" in Turkye (benewens Fenerbahçe en Galatasaray) en een van die mees suksesvolle spanne in die land, en het nog nooit na ’n laer afdeling afgesak nie. Dit was die eerste geregistreerde sportklub in die land en een van die min wat die reg verkry het om die Turkse vlag op sy wapen te dra.

Die sokkerspan het reeds 21 ligatitels gewen, insluitend 16 Turkse Süper Lig-, drie Turkse Nasionale Afdeling- en twee Turkse Sokkerkampioenskap-titels, tesame met 11 Turkse Beker-titels. Beşiktaş is ook die enigste span wat die Süper Lig onoorwonne gewen het, in die 1991–92-seisoen. Die span het laas die Turkse Süper Lig-titel in die 2020–21-seisoen en die Turkse Beker in die 2023–24-seisoen gewen. Die klub se tuisveld is Beşiktaş-stadion, ’n stadion met ’n kapasiteit van 42 590 sitplekke, geleë langs die Dolmabahçe-paleis. Die stadion word beskou as een van die beste in die wêreld ten opsigte van ligging, ontwerp, gerief, tegnologie, atmosfeer en vervoer.

Die span neem ook gereeld aan Europese kompetisies deel. Beşiktaş het die kwartfinaal van die Europese beker 1986–87 gehaal en die beste Turkse spanprestasie in die Champions League-groepfase gelewer deur 14 punte te behaal en onoorwonne deur te dring in die 2017–18-seisoen. Beşiktaş het ook twee keer die kwartfinaal van die UEFA Europa League bereik – in die 2002–03 en 2016–17 seisoene. Volgens sy UEFA-koëffisiënt is Beşiktaş tans die vyfde hoogste geplaaste Turkse span en tweede algeheel ná sy mededinger Galatasaray.

Die klub se aanhangersgroep, *Çarşı* ("Die Basaar"), is wêreldwyd bekend. Hulle is gekies as die beste aanhangersgroep in ’n stemming onder Amerikaanse sportkykers, danksy hul 132-desibel geraasrekord tydens ’n wedstryd teen Liverpool in 2007. Die groep is betrokke by sosio-politiese sake en word tradisioneel beskou as werkersklas en links-gesind. Die hoogste bywoning ooit in die Turkse liga se geskiedenis is aangeteken tydens ’n Beşiktaş-Galatasaray-derby met 76 127 toeskouers.

## Verwysings
Tenderpreneur

In Suid-Afrika is 'n **tenderpreneur** 'n persoon in die regering of die privaatsektor wat private of regeringstenders en kontrakte verkry om uitkontrakteringsdienste te fasiliteer. Die woord tenderpreneur is 'n saamtrekking van "tenderwerk" en "entrepreneur". Sommige kommentators glo dat hierdie praktyk aanleiding kan gee tot 'n kleptokrasie as 'n afwykende mutasie van 'n demokrasie, indien dit ongemerk gelaat word. In hierdie verband word 'n kleptokrasie gedefinieer as die toestand wat ontstaan wanneer 'n politieke elite die drie arms van die regering (wetgewend, uitvoerend en geregtelik) manipuleer met die doel om hulpbronne te bekom wat daardie elite sal verryk, 'n algemene verskynsel bekend as elite-kaping.

Tenderpreneurskap word dikwels bewerkstellig deur oorprysing en/of swak vakmanskap en/of oormatige 'onder die tafel'-voorskotte wat "kommissies" genoem word.

*The Star*, 'n Suid-Afrikaanse koerant, beskryf 'n tenderpreneur as "iemand polities goed verbind wat ryk geword het deur die regering se tenderstelsel". In Januarie 2010 het die leier van die Suid-Afrikaanse Kommunistiese Party, Blade Nzimande, deursigtigheid in die toekenning van tenders versoek en gesê: "Kom ons wees dapper, kom ons bevorder klein entrepreneurs en verslaan tenderpreneurs, diegene wat steel."  Die saak rakende die Gupta-familie en hul noue bande met die administrasie van president Jacob Zuma kan as tenderpreneurisme geklassifiseer word.

## Sien ook
* Vusimuzi Matlala

## Verwysings
River Plate

**Club Atlético River Plate** is ’n Argentynse professionele sokkerklub wat in die Belgrano-buurt van Buenos Aires geleë is. Die klub is in 1901 gestig en is vernoem na die Engelse naam vir die stad se riviermonding, Río de la Plata. River se tuisstadion, Estadio Monumental, is die grootste in Suid-Amerika. River het in 2023 die hoogste gemiddelde tuisbywoning van enige sokkerklub in die wêreld gehad, met 84 567 toeskouers. Met meer as 350 000 lede teen die einde van 2023, is River een van die grootste sportklubs ter wêreld volgens ledetal.

Alhoewel dit ’n multisportklub is, is River Plate veral bekend vir sy professionele sokkerafdeling, wat al ’n rekord 38 keer die Argentynse Primera División-kampioenskap gewen het, mees onlangs in 2023. River Plate het ook 16 nasionale bekertoernooie gewen, wat hulle die suksesvolste klub in Argentinië se binnelandse kompetisies maak met 54 titels. Op internasionale vlak het River 18 titels verower, insluitend die Copa Libertadores, Interkontinentale Beker, Supercopa Sudamericana, Copa Sudamericana, Recopa Sudamericana, Copa Interamericana, Suruga Bank-kampioenskap, Copa Aldao en die Tie Cup. Boonop het River Plate se reserwespan die Onder-20 Copa Libertadores in 2012 gewen. Ná hul oorwinnings in die 2014 Copa Sudamericana, 2015 Recopa Sudamericana en 2015 Copa Libertadores, het River Plate die eerste span geword wat gelyktydig die drie belangrikste internasionale kompetisies van CONMEBOL besit het.

River Plate is eerste geplaas in die algehele Argentynse Primera División-geskiedenis, met die meeste punte, die meeste wedstryde gespeel en die hoogste wenpersentasie. River is ook eerste geplaas in die historiese tabel van die Copa Libertadores, met die meeste oorwinnings en punte van enige Suid-Amerikaanse span. Die klub is in 2000 negende geplaas in FIFA se stemming vir Klub van die Eeu. In ’n opname wat deur die Argentynse Sokkervereniging in 2016 gepubliseer is, het 6 uit 11 spelers van die beste Argentynse nasionale span van alle tye vir River Plate gespeel.

River het ’n heftige mededinging met Boca Juniors. Die derby's tussen hulle staan bekend as die Superclásico, en hierdie mededinging is een van die mees intense in sokker, weens die wedstryd se wêreldwye gewildheid en die feit dat albei klubs die meeste ondersteuners in Argentinië het. Bekende spelers wat vir River gespeel het, sluit in José Manuel Moreno, Adolfo Pedernera, Ángel Labruna, Amadeo Carrizo, Alfredo Di Stéfano, Omar Sívori, Daniel Passarella, Enzo Francescoli, Hernán Crespo, Javier Mascherano en Gonzalo Higuaín.

## Verwysigs 
## Eksterne skakels 
* Amptelike webwerf
Ernest Lawrence

duimnael
**Ernest Orlando Lawrence** (8 Augustus 1901 – 27 Augustus 1958) was 'n Amerikaanse versnellerfisikus wat die Nobelprys vir Fisika in 1939 ontvang het vir sy uitvinding van die siklotron. Hy is bekend vir sy werk oor uraan-isotoopskeiding vir die Manhattan-projek, sowel as vir die stigting van die Lawrence Berkeley Nasionale Laboratorium en die Lawrence Livermore Nasionale Laboratorium.

## Bronnelys 
* 
* 
* 
* 
* 
* 
* 
* 
* 
* 
* 

## Eksterne skakels
Ioana Petcu-Colan

**Ioana Petcu-Colan** is 'n Ierse violis van Roemeense oorsprong, tans woonagtig in Bangor, County Down, Noord-Ierland.

## Persoonlike lewe 
Ioana Petcu-Colan is getroud met 'n trombonis en het twee jong dogters.
Fort Amiel

**Fort Amiel** in Newcastle, KwaZulu-Natal was ‘n belangrike Britse militêre basis tydens die Anglo-Zoeloeoorlog, Eerste Vryheidsoorlog en die Tweede Vryheidsoorlog. Daarom is dit deel van die toeristiese Slagveldroete in die noorde van kwaZoeloe-Natal. Tans huisves dit die dorp se kultuurmuseum wat veral in sy versameling klem lê op krygsgeskiedenis.

## Ligging
Die fort is by Fortweg 4 in die woonbuurt Amiel Park by die koördinate 27° 44′ 84″ suid en 29° 55′ 17″ oos. Dit is op ‘n koppie wat uitsig bied oor ‘n destydse wadrif in die Ncandurivier, oor die dorp en in die verte oor die Drakensberge.

## Vesting
Die fort is in 1876 gebou deur soldate van die regiment 80th Staffordshire Volunteers onder majoor C.F. Amiel. Hierdie gebouekompleks bestaan o.a. uit ‘n uitkykpos, waghuis, smedery, menasie, kombuis, magasyn en kantore. Baie gewonde soldate is  hier verpleeg.

## Monument
Die fort en omringende terrein (inlsuitende ‘n begraafplaas) is in 1979 tot gedenkwaardigheid verklaar. Daarna is dit gerestoureer om te toon hoe ‘n tipiese Britse militêre basis in die laat 19de eeu gelyk het. In 1990 is die museum geopen.

## Persoon
Charles Frederick Amiel (*Hanover Square, Londen, 2 Augustus 1822 - †Londen, 10 September 1885)

## Bronnelys 
*battlefieldsroute.co.za/place/fort-amiel-museum/
*museumexplorer.co.za/fort-amiel-museum
*sa-venues.com/things-to-do/kwazulunatal/fort-amiel

## Eksterne skakels 
*Amptelike webwerf
John Heitinga

**John Gijsbert Alan Heitinga** (gebore 15 November 1983) is ’n Nederlandse sokkerafrigter en voormalige speler wat tans die hoofafrigter is van die Eredivisie-klub Ajax.

’n Produk van die Ajax Jeugakademie, het hy van 2001 tot 2008 vir hul eerstespan gespeel. Ná ’n eenjarige verblyf by Atlético Madrid in Spanje, het hy in 2009 by Everton geteken. Hy het in Januarie 2014 vir ses maande by Fulham aangesluit en toe in die daaropvolgende somer ’n tweejaar-kontrak onderteken met die Duitse klub Hertha BSC, wat in Berlyn gebaseer is. In Junie 2015 het hy na sy jeugklub Ajax teruggekeer vir ’n enkele seisoen voordat hy in 2016 afgetree het.

Ná sy debuut vir die Nederlandse nasionale span in Februarie 2004, het Heitinga meer as 85 wedstryde gespeel en sy land verteenwoordig by twee Wêreldbekertoernooie (2006 en 2010) en drie Europese Kampioenskappe (2004, 2008 en 2012). In 2008 is hy aangewys as Nederlandse Sokkerspeler van die Jaar.

## Verwysings
SE Palmeiras

**Sociedade Esportiva Palmeiras**, algemeen bekend as **Palmeiras**, is ’n Brasiliaanse professionele sokkerklub wat in die stad São Paulo, in die distrik Perdizes, gevestig is. Palmeiras is een van die gewildste klubs in Suid-Amerika, met ongeveer 21 miljoen ondersteuners en 198 656 geregistreerde lede. Die sokkerspan neem deel aan die Campeonato Paulista, die voorste staatsliga van São Paulo, asook die Brasileirão Série A, die hoogste vlak van die Brasiliaanse sokkerliga-stelsel.

Die Sociedade Esportiva Palmeiras is op 26 Augustus 1914 deur Italiaanse immigrante gestig as “Palestra Itália”. Die klub het egter op 14 September 1942 sy naam verander nadat Brasilië aan die Geallieerdes tydens die Tweede Wêreldoorlog deelgeneem het en teen Italië (“Itália” in Portugees) en die Spilmoondhede was. Sedertdien het Palmeiras 18 nasionale kampioenskappe in die hoogste liga gewen, insluitend ’n rekord van 12 Campeonato Brasileiro Série A-titels, 4 Copas do Brasil, 1 Copa dos Campeões en 1 Supercopa do Brasil, wat hulle die suksesvolste klub in Brasiliaanse binnelandse kompetisies maak.

Internasionaal het die Verdão (die Groot Groen Een) die eerste internasionale toernooi, die Copa Rio in 1951, gewen, asook die Copa Libertadores in 1999, 2020 en 2021, die Recopa Sudamericana in 2022, en die Copa Mercosul in 1998. Op streeksvlak het hulle ook sukses behaal deur 5 Interstate-titels (Torneio Rio – São Paulo) en 26 staatskampioenskappe (Campeonato Paulista) te verower.

Palmeiras beklee tans die tweede plek op die CBF-ranglys en die eerste plek op die CONMEBOL-ranglys, en was die eerste Brasiliaanse klub om die IFFHS Manlike Klub-Wêreldranglys in 2021 te wen.

By al vyf FIFA Wêreldbekertoernooie en die twee Olimpiese goue medaljes wat Brasilië gewen het, was daar minstens een Palmeiras-speler in elke span — ’n eer wat hulle deel met hul stadsrivalen São Paulo.

## Verwysings 
## Eksterne skakels 
* Amptelike webwerf
Fire (Markus Feehily-album)

***Fire*** is die debuut-solo-ateljeealbum deur Westlife-sanger Markus Feehily. Die album is op 16 Oktober 2015 vrygestel via Harmoney Entertainment, as deel van die Kobalt Music Group. Die album bevat die enkelsnitte "Love is a Drug" en "Butterfly".
Westlife

**Westlife** is 'n Ierse popgroep wat in 1998 in Dublin gestig is. Die groep bestaan uit die lede Nicky Byrne, Shane Filan en Kian Egan. Brian McFadden en Mark Feehily was die lede van die orkes voordat hulle onderskeidelik in Maart 2004 en Februarie 2024 vertrek het. Die groep het in 2012 ontbind en is later in 2018 herenig. 

In Ierland het die groep 11 nommer een albums, 16 nommer een enkelsnitte en 34 Top 50 enkelsnitte vrygestel. Hulle het meer as 55 miljoen plate verkoop en is houers van vier *Guinness Wêreldrekords*. Westlife het talle toekennings ontvang, insluitend een Wêreldmusiektoekenning, twee Brit-toekennings, vier MTV-toekennings en vier Album van die Jaar-toekennings.

Die groep het twaalf studio-albums vrygestel: vier as 'n vyfstuk- en agt as 'n vierstuk-orkes. Hulle het roem verwerf met hul debuut internasionale selfgetitelde studio-album, *Westlife* (1999). Dit is gevolg deur *Coast to Coast* (2000), *World of Our Own* (2001), en *Turnaround* (2003). Na die vertrek van McFadden het die groep die voorbladalbums vrygestel*…Allow Us to Be Frank* (2004) en *The Love Album* (2006), die albums *Face to Face* (2005), *Back Home* (2007), *Where We Are* (2009), en *Gravity* (2010), gevolg deur 'n ses jaar lange skeiding. Nadat hulle in 2018 hervorm het, het die kwartet die studio-albums *Spectrum* (2019) en *Wild Dreams* (2021) vrygestel.

## Verwysings
Operasie Bernhard

duimnael| 'n £5-noot (wit vywer) vervals deur gevangenes van die Sachsenhausen-konsentrasiekamp.
**Operasie Bernhard** was 'n operasie deur Nazi-Duitsland om Britse banknote te vervals. Die aanvanklike plan was om die note oor Brittanje te laat val om 'n ineenstorting van die Britse ekonomie tydens die Tweede Wêreldoorlog te veroorsaak. Die eerste fase is vanaf vroeg in 1940 deur die *Sicherheitsdienst* (SD) onder die titel *Unternehmen Andreas* (Operasie Andreas) uitgevoer. Die eenheid het die lappapier wat deur die Britte gebruik is, suksesvol gedupliseer, byna identiese graveerblokke vervaardig en die algoritme afgelei wat gebruik is om die alfa-numeriese reekskode op elke noot te skep. Die eenheid het vroeg in 1942 gesluit nadat die hoof daarvan, Alfred Naujocks, uit guns geraak het by sy meerdere, Reinhard Heydrich.

Die operasie is later in die jaar herleef; die doel is verander na die vervalsing van geld om Duitse intelligensie-operasies te finansier. In plaas van 'n spesialiseenheid binne die SD, is gevangenes van Nazi-konsentrasiekampe gekies en na die Sachsenhausen-konsentrasiekamp gestuur om onder SS-majoor Bernhard Krüger te werk. Die eenheid het Britse note tot middel 1945 vervaardig; ramings wissel van die aantal en waarde van gedrukte note, van £132,6 miljoen tot £300 miljoen. Teen die tyd dat die eenheid produksie gestaak het, het hulle die vermoë  om die kunswerk om die  Amerikaanse dollar
te vervals vervolmaak, hoewel die papier- en reeksnommers steeds in poses was om geanaliseer te word. Die vervalste geld is “gewas” in ruil vir geld en ander bates. Vervalste note van die operasie is gebruik om die Turkse agent Elyesa Bazna - kodenaam Cicero - te betaal vir sy werk om Britse geheime van die Britse ambassadeur in Ankara te bekom, en £100 000 van Operasie Bernhard is gebruik om inligting te bekom wat gehelp het om die Italiaanse leier Benito Mussolini in die Gran Sasso-aanval in September 1943 te bevry.

Vroeg in 1945 is die eenheid na die Mauthausen-Gusen-konsentrasiekamp in Oostenryk verskuif, toe na die Redl-Zipf-tonnelreeks en uiteindelik na die Ebensee-konsentrasiekamp. As gevolg van 'n oordrewe presiese interpretasie van 'n Duitse bevel, is die gevangenes nie met hul aankoms tereggestel nie; hulle is kort daarna deur die Amerikaanse leër bevry. Baie van die eenheid se uitset is aan die einde van die oorlog in die Toplitz- en Grundlsee-mere gestort, maar genoeg het in algemene sirkulasie gegaan dat die Bank van Engeland opgehou het om nuwe note vry te stel en na die oorlog 'n nuwe ontwerp uitgereik het. Die operasie is gedramatiseer in 'n komedie-drama-minireeks *Private Schulz* deur die BBC en in 'n 2007-film, *The Counterfeiters* (*Die Fälscher*).

## Bronnelys
### Boeke
*
* 
* 
* 
* 
* 
* 
* 

### Internet en televisie media
* 
* 
* 
* 
* 
* 
* 

### Koerante, tydskrifte en tydskrifte
* 
* 
* 
* 
* 
* 
* 
* 
* 
* 
*
Viktor Gyökeres

**Viktor Einar Gyökeres** (Sweeds: [ˈvɪ̌kːtɔr ˈjø̂ːkɛrɛs]; gebore 4 Junie 1998) is ’n Sweedse professionele sokkerspeler wat as ’n aanvaller vir Premierliga-klub Arsenal en die Sweedse nasionale span speel.

Gyökeres het sy professionele debuut gemaak vir die Sweedse klub Brommapojkarna in 2015 en meer as vyftig wedstryde gespeel voordat hy in 2018 by Brighton & Hove Albion aangesluit het. Hy het agtereenvolgende seisoene op uitleen deurgebring by St. Pauli, Swansea City en Coventry City, en het in 2021 permanent by laasgenoemde aangesluit.

Sporting CP het hom in 2023 aangekoop in ’n klubrekord-oordrag ter waarde van ’n aanvanklike €20 miljoen. Met hulle het hy twee agtereenvolgende Primeira Liga-titels in 2024 en 2025 gewen en die Bola de Prata gewen as die liga se topskieter in albei seisoene. Hy het ook die LPFP Speler van die Jaar-toekenning in 2024 ontvang.

Gyökeres het Swede op verskeie jeugvlakke verteenwoordig en was die gesamentlike topskieter by die 2017 UEFA Europese Onder-19 Kampioenskap. Hy het sy senior debuut vir Swede in 2019 gemaak.

## Verwysings
Tannodia cordifolia

***Tannodia cordifolia*** is 'n struik of 'n boom wat deel van die Euphorbiaceae familie is. Die spesie is inheems aan die Comore-eilande en Madagaskar.

## Bron 
* Plants of the World
Tannodia

***Tannodia*** is 'n genus van struike en bome wat behoort tot die familie Euphorbiaceae. Die genus is endemies aan sentraal en oos Afrika asook Madagaskar.

## Spesies 
Daar is nege spesies wat tot die genus hoort:
* *Tannodia congolensis* J.Léonard
* *Tannodia cordifolia* (Baill.) Baill.
* *Tannodia grandiflora* Radcl.-Sm.
* *Tannodia nitida* Radcl.-Sm.
* *Tannodia obovata* Radcl.-Sm.
* *Tannodia pennivenia* Radcl.-Sm.
* *Tannodia perrieri* (Leandri) Radcl.-Sm.
* *Tannodia swynnertonii* (S.Moore) Prain
* *Tannodia tenuifolia* (Pax) Prain

## Verwysings
Tannodia grandiflora

***Tannodia grandiflora*** is 'n boom wat deel van die Euphorbiaceae familie is. Die spesie is endemies aan  Madagaskar.

## Infraspesies 
* *Tannodia grandiflora var. grandiflora*
* *Tannodia grandiflora var. myrtifolia* Radcl.-Sm.

## Bron 
* Plants of the World
Sclerocroton

***Sclerocroton*** is 'n genus van plante wat behoort tot die familie Euphorbiaceae. Die genus is inheems aan tropiese Afrika en Madagaskar.

## Spesies 
Daar is ses spesies wat tot die genus hoort:
* *Sclerocroton carterianus* (J.Léonard) Kruijt & Roebers
* *Sclerocroton cornutus* (Pax) Kruijt & Roebers
* *Sclerocroton integerrimus* Hochst.
* *Sclerocroton melanostictus* (Baill.) Kruijt & Roebers
* *Sclerocroton oblongifolius* (Müll.Arg.) Kruijt & Roebers
* *Sclerocroton schmitzii* (J.Léonard) Kruijt & Roebers

## Verwysings
Sclerocroton oblongifolius

***Sclerocroton oblongifolius*** is 'n klein tot groot struik wat deel van die Euphorbiaceae familie is. Die spesie is inheems aan Angola, Demokratiese Republiek die Kongo, Zambië en Zimbabwe.

## Bron 
* Plants of the World
Johan Cruijff ArenA

Die **Johan Cruijff Arena** (amptelik gestileer as Johan Cruijff ArenA) is sedert sy opening die tuisstadion van die sokkerklub Ajax en die hoofstadion van die Nederlandse hoofstad Amsterdam. Dit is tussen 1993 en 1996 gebou teen 'n koste van ongeveer €140 miljoen, en is die grootste stadion in die land. Die stadion het oorspronklik geopen as die Amsterdam Arena (gestileer as Amsterdam ArenA) en is amptelik herdoop vir die 2018/19 sokkerseisoen, ter ere van die Nederlandse sokkerspeler Johan Cruijff, wat in 2016 oorlede is.

Die stadion het die 1998 UEFA Champions League-eindstryd aangebied en was een van die stadions wat tydens die Europese Kampioenskap in 2000 gebruik is, insluitend die halfeindstryd. Dit het ook drie groepswedstryde en een wedstryd in die agtste rondte van die Europese Kampioenskap in 2021 gehuisves. Verder is die 2013 UEFA Europa League-eindstryd ook in die stadion gehou.

Sowel internasionale as Nederlandse musikante het konserte in die stadion aangebied, insluitend Tina Turner, Coldplay, U2, Take That, Celine Dion, Madonna, Michael Jackson, André Hazes, David Bowie, AC/DC, Justin Timberlake, One Direction, Rolling Stones, Beyoncé, Rihanna, Taylor Swift en Armin van Buuren. 

Tussen 2000 en 2017 is die musiekgeleenthede Sensation ook in die Amsterdam Arena aangebied. Tydens Sensation White is besoekers aangemoedig om in wit aan te trek, en "ligte" trance- en house-musiek is gespeel. Tydens Sensation Black is deelnemers aangemoedig om in swart aan te trek, en "donker" elektroniese musiek soos hard trance, hardstyle en hardcore is gespeel. Sedert sy ontstaan in Amsterdam, word die musiekfees ook op ander plekke regoor die wêreld aangebied.

## Verwysings
Micrococca capensis

Die **valskralesnoer** (*Micrococca capensis*) is 'n struik of boom wat deel van die Euphorbiaceae  familie is. Die spesie is inheems aan Mosambiek en Suid-Afrika. In Suid-Afrika kom die spesie in KwaZulu-Natal, Limpopo, Mpumalanga en die Oos-Kaap voor. Die spesie staan ook as die *gewone kralesnoer* bekend.

Die boom se FSA-nommer is 332.2.

## Galery 

Micrococca capensis 1DS-II 0373.jpg
Micrococca capensis 1DS-II 2155.jpg
Micrococca capensis 1DS-II 2156.jpg
Micrococca capensis 1DS-II 2157.jpg
Micrococca capensis 1DS-II 2158-01.jpg
Micrococca capensis 1DS-II 2158.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Plants of the World
Historiese slagveldroete van KwaZulu-Natal

Die **Historiese slagveldroete** in die noorde van KwaZulu-Natal verbind plekke en monumente wat van die grootste gevegte gedurende die Groot Trek en in die drie groot inheemse oorloë in die Suid-Afrikaanse geskiedenis – naamlik dié tussen die Zoeloes en die Boere, die Zoeloes en die Britte en die Boere en die Britte – herdenk. Hierdie toerismeroetes bestaan amptelik sedert 1990. Die vernaamste besoekpunte is:

## Groot Trek 
*Danskraal
*Slag van Bloedrivier
*Italeni (Slag van Italeni)
*Karel Landman se huis
*Ulundi
*UMgungundlovu
*Uys-gedenkteken

## Anglo-Zoeloeoorlog 
*Fort Amiel
*Fort Pine
*Fugitive’s Drift
*Hlobane
*Holkrans
*Isandlwana (Slag van Isandlwana)
*Kambula
*Nkandlawoud
*Ntombe
*Eugène Bonaparte-monument (Napoléon Eugène Louis Bonaparte)
*Rorkesdrift (Slag van Rorke's Drift)
*Ulundi

## Eerste Vryheidsoorlog 
*Fort Amiel
*Fort Mistake
*Laingsnek (Slag van Laingsnek)
*Majuba
*O’Neill se huis
*Schuinshoogte

## Tweede Vryheidsoorlog 
*Beleg van Ladysmith
*Bloedrivierpoort
*Chieveley (militêre begraafplaas)
*Clouston tuin van herinnering
*Colenso
*Elandslaagte
*Fort Amiel
*Lancaster Hill
*Mount Alice (militêre begraafplaas)
*Platrand  (Slag van Platrand)
*Scheepersnek
*Slag van Tugela Heights
*Spioenkop (Slag van Spioenkop)
*Talana (Slag van Talana)
*Vaalkrans (Slag van Vaalkrans)
*Winston Churchill – die plek waar hy gevange geneem is

## Bibliografie 
*african-pride.co.uk/destinations/south-africa/kwazulu-natal/battlefields#
*battlefieldsroute.co.za
*Le Roux, Francette: Slagveldroete in Noord-Natal. In: Suid-Afrikaanse Panorama. Jaargang 35, nr. 4, Julie/ Augustus 1990. ISSN 0491-4783
*https://www.southafrica.net/mw/en/travel/article/south-africa-s-most-famous-battle-sites
Micrococca beddomei

***Micrococca beddomei*** is 'n struik wat deel van die Euphorbiaceae familie is. Die spesie is endemies aan suid Indië en kom in die deelstate Kerala en Tamil Nadu voor.

## Bron 
* Plants of the World
Micrococca

***Micrococca*** is 'n genus van struike en bome wat behoort tot die familie Euphorbiaceae. Die genus is inheems aan Afrika en Asië.

## Spesies 
Daar is twaalf spesies wat tot die genus hoort:
* *Micrococca beddomei* (Hook.f.) Prain
* *Micrococca capensis* (Baill.) Prain
* *Micrococca holstii* (Pax) Prain
* *Micrococca humblotiana* (Baill.) Prain
* *Micrococca johorica* Airy Shaw
* *Micrococca lancifolia* Prain
* *Micrococca malaccensis* Airy Shaw
* *Micrococca mercurialis* (L.) Benth.
* *Micrococca oligandra* (Müll.Arg.) Prain
* *Micrococca scariosa* Prain
* *Micrococca volkensii* (Pax) Prain
* *Micrococca wightii* (Hook.f.) Prain

## Verwysings
Tannodia tenuifolia

***Tannodia tenuifolia*** is 'n struik of 'n boom wat deel van die Euphorbiaceae familie is. Die spesie is inheems aan Kenia, Malawi, Mosambiek, Tanzanië, Zambië en Zimbabwe.

## Infraspesies 
Die spesie het twee infraspesies:
* *Tannodia tenuifolia var. glabrata* Prain
* *Tannodia tenuifolia var. tenuifolia*

## Bron 
* Plants of the World
Leopold Ružička

duimnael
**Leopold Ružička** (gebore **Lavoslav Stjepan Ružička**; 13 September 1887 – 26 September 1976) was 'n Kroaties-Switserse wetenskaplike en gesamentlike wenner van die 1939 Nobelprys vir Chemie "vir sy werk oor polimetilene en hoër terpene; insluitend die eerste chemiese sintese van manlike geslagshormone". Hy het die grootste deel van sy lewe in Switserland gewerk en agt doktorsgrade honoris causa in wetenskap, medisyne en regte ontvang; sewe pryse en medaljes; en vier-en-twintig erelidmaatskappe van chemiese, biochemiese en ander wetenskaplike verenigings.

## Eksterne skakels
Peter Bosz

**Peter Sylvester Bosz** (gebore 21 November 1963) is ’n Nederlandse professionele sokkerafrigter en oudspeler. Hy is tans die hoofafrigter van die Nederlandse Eredivisie-klub, PSV Eindhoven.

Hy het voorheen afrigtersposte by verskeie klubs beklee, insluitend Ajax, waar hy die eindstryd van die UEFA Europa League in 2017 bereik het, asook Borussia Dortmund, Bayer Leverkusen en Lyon, voordat hy in Junie 2023 as afrigter van PSV aangestel is. Hy het die Nederlandse Eredivisie-titel in 2024 en 2025 gewen.

## Verwysings
Philips Stadion

Die **Philips Stadion** is ’n sokkerstadion in Eindhoven, Nederland. Dit is die tuisveld van PSV Eindhoven (Philips Sport Vereniging) en staan ook bekend as die PSV Stadion. Met ’n kapasiteit van 35 119 is dit die derde grootste sokkerstadion in Nederland.

Die stadion is in 1910 as die Philips Sportpark gebou vir werknemers van die maatskappy Philips. Die span Philips Elftal het van 1911 tot 1913 daar gespeel, waarna PSV oorgeneem het. Sedertdien is dit PSV se tuisveld.

Die stadion is oor die jare uitgebrei. In 1916 is ’n houtstaanplek gebou, en sit- en staanplekke is later rondom die veld bygevoeg. Groot opknappings in die 1970’s en 1990’s het ’n oordekte stadion met twee vlakke en winkels geskep. In 2002 is die vier hoeke voltooi, wat tot die huidige kapasiteit gelei het.

Die Philips Stadion het ’n vierster-gradering van UEFA. Dit het al sedert 1971 wedstryde van die Nederlandse nasionale span aangebied. Jong PSV, die reserwespan, het in 2013 ook daar gespeel, maar speel nou by De Herdgang, die oefenkompleks. Die stadion was ook die plek vir drie groepwedstryde van die Europese Kampioenskap in 2000 en die eindstryd van die UEFA-beker in 2006. Soms word dit ook vir musiekkonserte gebruik.

## Verwysings
Argomuellera

***Argomuellera*** is 'n genus van struike en bome wat behoort tot die familie Euphorbiaceae. Die genus is inheems aan tropiese Afrika en Madagaskar.

## Spesies 
Daar is sewentien spesies wat tot die genus hoort:

* *Argomuellera basicordata* Peter ex Radcl.-Sm.
* *Argomuellera bilocularis* McPherson
* *Argomuellera calcicola* (Leandri) J.Léonard
* *Argomuellera danguyana* (Leandri) J.Léonard
* *Argomuellera gigantea* (Baill.) Pax & K.Hoffm.
* *Argomuellera gillespieae* McPherson
* *Argomuellera integra* McPherson
* *Argomuellera lancifolia* (Pax) Pax
* *Argomuellera longistipula* McPherson
* *Argomuellera macrophylla* Pax
* *Argomuellera oblanceolata* McPherson
* *Argomuellera perrieri* (Leandri) J.Léonard
* *Argomuellera pierlotiana* J.Léonard
* *Argomuellera pumila* McPherson
* *Argomuellera sessilifolia* Prain
* *Argomuellera stenophylla* McPherson
* *Argomuellera trewioides* (Baill.) Pax & K.Hoffm.

## Verwysings
Micrococca mercurialis

***Micrococca mercurialis*** is 'n klein struikie wat deel van die Euphorbiaceae familie is. Die spesie is inheems aan Afrika en Asië.

## Verspreiding 
### Afrika 
In Afrika is die spesie inheems in Angola, Benin, Botswana, Burkina Faso, Demokratiese Republiek die Kongo, Ekwatoriaal-Guinee, Ethiopië, Gaboen, Ghana, Guinee, Guinee-Bissau, Ivoorkus, Kameroen, Kenia, Lakkadive-eilande, Liberië, Madagaskar, Malawi, Mauritanië, Mosambiek, Nigerië, Republiek die Kongo, Senegal, Sentraal-Afrikaanse Republiek, Sierra Leone, Soedan, Suid-Soedan, Tanzanië, Togo, Tsjad, Uganda, Zambië en Zimbabwe.

### Asië 
In Asië is die spesie inheems in Bangladesj, China, Indië, Jemen, Maledive, Maleisië, Mianmar, Saoedi-Arabië, Sri Lanka en Thailand.

## Galery 

Micrococca mercurialis - Mercury Doughwood at Blathur 2014 (4).jpg
Micrococca mercurialis - Mercury Doughwood at Blathur 2014.jpg
Micrococca mercurialis at Peravoor (1).jpg
Micrococca mercurialis at Peravoor (3).jpg
குணுக்குத் தூக்கி 1 (Micrococca mercurialis).jpg

## Bron 
* Plants of the World
Argomuellera macrophylla

***Argomuellera macrophylla*** is 'n struik of 'n boom wat deel van die Euphorbiaceae familie is. Die spesie is inheems aan Angola, Burundi, Demokratiese Republiek die Kongo, Ekwatoriaal-Guinee, Ethiopië, Gaboen, Ghana, Guinee, Ivoorkus, Kameroen, Kenia, Liberië, Malawi, Mosambiek, Nigerië, Republiek die Kongo, Rwanda, Sierra Leone, Soedan, Suid-Soedan, Tanzanië, Uganda, Zambië en Zimbabwe.

## Sinonieme 
* *Argomuellera macrophylla var. laurentii* (De Wild.) Prain
* *Argomuellera macrophylla f. laurentii* (De Wild.) Prain ex De Wild.
* *Pycnocoma hirsuta* Prain
* *Pycnocoma hutchinsonii* Beille
* *Pycnocoma laurentii* De Wild.
* *Pycnocoma parviflora* Pax
* *Pycnocoma sapinii* De Wild.
* *Pycnocoma sassandrae* Beille
* *Wetriaria macrophylla* (Pax) Pax

## Galery 

Argomuellera macrophylla 1DS-II 1-7164.jpg
Argomuellera macrophylla 1DS-II 1-7165.jpg
Argomuellera macrophylla 1DS-II 164.jpg
Argomuellera macrophylla 1DS-II 2970.jpg
Argomuellera macrophylla 1DS-II 3163.jpg
Argomuellera macrophylla 1DS-II 2974.jpg

## Bron 
* Plants of the World
Argomuellera basicordata

***Argomuellera basicordata*** is 'n struik wat deel van die Euphorbiaceae familie is. Die spesie is endemies aan Tanzanië en kom by Lushoto voor.

## Bron 
* Plants of the World